อาคม มกรานนท์

**อาคม มกรานนท์** (เกิด 3 กันยายน พ.ศ. 2474) เป็นนักแสดง พิธีกร ผู้ประกาศข่าวและนักการเมืองชาวไทย อดีตสมาชิกวุฒิสภา มีผลงานที่น่าจดจำ คือเป็นพิธีกรรายการ "นาทีทอง" และ "ประตูดวง" รายการที่มีผู้ชมสูงสุดทางสถานีโทรทัสน์สีกองทัพบกช่อง 7ในขณะนั้น และเป็นโฆษกประกาศการรัฐประหารในประเทศไทย ถึง 8 ครั้ง

## ประวัติ
อาคม เกิดเมื่อวันที่ 3 กันยายน พ.ศ. 2474 เดิมชื่อ **นิคม มกรานนท์** เป็นบุตรนายขำ มกรานนท์ สำเร็จการศึกษาระดับมัธยมศึกษา จากโรงเรียนอัสสัมชัญ (อสช 11953) รุ่นเดียวกับแมนรัตน์ ศรีกรานนท์ เมื่อจบมัธยมศึกษาปีที่ 7 จากโรงเรียนอัสสัมชัญ อาคมมีอายุครบเกณฑ์ทหารจึงสมัครเข้าโรงเรียนพลตำรวจ ฝึกหัดอยู่ 8 เดือนจึงถูกส่งตัวให้เข้าประจำการที่สำนักงานเลขานุการกรมตำรวจต่อจึงลาออกด้วยเหตุผลบางประการมาทำงานที่โคคา-โคล่าอยู่ระยะหนึ่ง 

ต่อมากรมประชาสัมพันธ์ได้ประกาศรับสมัครสอบพนักงานกระจายเสียงอาคมจึงลองสมัครดูปรากฏว่าสอบผ่านได้เข้ารับราชการที่กรมประชาสัมพันธ์เป็นผู้ประกาศวิทยุภาคทดลองและเลื่อนเป็นผู้ประกาศวิทยุแห่งประเทศไทยประกอบกับเล่นละครวิทยุและร้องเพลงเล่นๆอยู่กับวงดนตรีสุนทราภรณ์ จนเมื่อไทยทีวีช่อง 4 บางขุนพรหมตั้งขึ้นอาคมก็ได้เป็นโฆษกชายคนแรกในวันเปิดสถานี และเป็นผู้อ่านข่าวประจำการสลับกับสรรพสิริ วิริยศิริ และสมชาย มาลาเจริญ

## งานบันเทิง
thumb|อาคม มกรานนท์ ในละครเรื่องเสือเก่า ทางสถานีโทรทัศน์ช่องสี่ บางขุนพรหม (จากซ้ายไปขวา สมจินต์ ธรรมทัต กัณทรีย์ นาคประภา อาคม มกรานนท์
ขณะที่รับราชการอยู่กรมประชาสัมพันธ์ได้ร่วมร้องเพลงกับวงดนตรีกรมประชาสัมพันธ์หรือวงดนตรีสุนทราภรณ์บ้างเป็นครั้งคราว บางทีก็ทำหน้าที่เป็นผู้บรรยายเรื่องประกอบละครเพลง ต่อมาได้มีโอกาสแสดงละครทางวิทยุให้กับคณะแก้วฟ้า ของครูแก้ว อัจฉริยะกุล เรื่องคำสาบานและเรื่องเพื่อน บทประพันธ์ของวิม อิทธกุล ได้รับความนิยมอย่างมากจนได้แสดงเรื่องอื่นๆตามมาโดยเรื่องที่ภูมิใจที่สุด คือบท รอ.เรือง จากเรื่องล่องไพร ของน้อย อินทนนท์  

เมื่อบริษัทไทยทีวีช่อง 4 บางขุนพรหมก่อตั้งขึ้น อาคมได้ย้ายจากกรมประชาสัมพันธ์เข้าเป็นผู้อ่านข่าวประจำการอยู่ช่อง 4 บางขุนพรหม ต่อมาคุณจำนง รังสิกุลได้ชักชวนให้มาแสดงละครเรื่องกากีในบทนาฏ กุเวรแทนคุณชลิต สุเสวีที่ประสบอุบัติเหตุเสียชีวิตนับว่าเป็นละครเรื่องแรกในชีวิต จากนั้นจึงมีผลงานอื่น ๆ ตามมาหลายเรื่อง เช่น เรื่องล่องไพร, เสือเก่า, จุฬาตรีคูณ แต่เรื่องที่สร้างชื่อเสียงให้อาคมมากที่สุด คือเรื่อง สี่แผ่นดิน โดยเป็นผู้รับบท**คุณเปรม**คนแรกของเมืองไทย

ต่อมาย้ายไปทำงานกับทีวีช่อง 7 สี  รับหน้าที่พิธีกรรายการเกมโชว์*[[นาทีทอง]]* ในช่วงเที่ยงวันอาทิตย์ และ*[[ประตูดวง]]* ช่วงเย็นวันอาทิตย์ซึ่งทั้งสองรายการมียอดผู้ชมที่สูง ภายหลังได้ลาออกเพื่อรับตำแหน่งเป็นสมาชิกวุฒิสภา

## งานการเมือง
ในช่วงเหตุการณ์ 14 ตุลา พ.ศ. 2516 เป็นโฆษกของรัฐบาล ดำรงตำแหน่งสมาชิกวุฒิสภา ต่อมาใน พ.ศ. 2519 ก่อนช่วงเหตุการณ์ 6 ตุลา เข้ามีส่วนร่วมทางการเมืองร่วมกับฝ่ายรัฐบาลทหาร เป็นโฆษกของชมรมวิทยุเสรี ทางสถานีวิทยุยานเกราะ ที่ออกอากาศโจมตีฝ่ายนักศึกษา ร่วมกับพันโท อุทาร สนิทวงศ์ ณ อยุธยา และอุทิศ นาคสวัสดิ์ อีกทั้งยังเป็นพิธีกรรายงานสนทนาประสาชาวบ้าน ร่วมกับสมัคร สุนทรเวช

เนื่องจากเคยเป็นนักแสดง และผู้ประกาศข่าวที่มีชื่อเสียงเป็นคุ้นหน้าคุ้นตา ในการรัฐประหารทุกครั้ง จึงมักถูกฝ่ายก่อการเชิญตัวเป็นผู้อ่านประกาศแถลงการณ์ จนเป็นที่กล่าวขานว่า อาคม มกรานนท์อ่านประกาศให้กับฝ่ายใด ฝ่ายนั้นมักจะเป็นผู้ชนะ จนได้รับฉายาว่า**"โฆษกคณะปฏิวัติ"** เช่นเดียวกับพลตรีประพาศ ศกุนตนาค โดยเริ่มอ่านครั้งแรกคือ การรัฐประหารเมื่อปี พ.ศ. 2500 ขณะมีอายุได้แค่ 25 ปี

## ผลงานการแสดง
### ละครโทรทัศน์
*กากี (ไม่ทราบปี) ช่อง 4 บางขุนพรหม
*ล่องไพร (2498) ช่อง 4 บางขุนพรหม
*กำไลหยก (2500) ช่อง 7 ขาวดำ
*จุฬาตรีคูณ (2500) ช่อง 7 ขาวดำ
*การะเกด (2500) ช่อง 4 บางขุนพรหม
*ซากุระโรย (ไม่ทราบปี) ช่อง 7 ขาวดำ
*เกียรติศักดิ์ทหารเสือ (2503) ช่อง 7 ขาวดำ
*สี่แผ่นดิน (2504) ช่อง 4 บางขุนพรหม
*เสือเก่า (ไม่ทราบปี) ช่อง 4 บางขุนพรหม
*เกิดเป็นหญิง (2506) ช่อง 7 ขาวดำ
*สายน้ำไหล (2506) ช่อง 7 ขาวดำ
*กุหลาบสีเลือด (2510) ช่อง 4 บางขุนพรหม
*นิทราสายัณห์ (2512) ช่อง 7 สี
*โจรโปริสาท (2517) ช่อง 7 ขาวดำ
*ละครสั้น"มอม" (2540) ช่อง 5

### ภาพยนตร์
*เห่าดง (2501)
*เจ็ดแหลก (2501) 
*สวรรค์หาย (2501)
*วนาลี (2502) 
*สี่คิงส์ (2502)
*สิบสองมือปืน /นักสู้  (2502) 
*ชาติสมิง (2502)
*ดวงชีวัน (2503) 
*ตุ๊กตาผี (2503) 
*ฟูแมนจู (2503) 
*รอยไถ (2503) 
*สุดชีวิต (2503) 
*เสือเฒ่า (2503) 
*ไอ้ค้างคาว (2503)
*ฉุยฉาย (2505)
* สิงห์กองปราบ  (2505) 
* ศึก 5 เสือ (2506)
*เจ็ดประจัญบาน (2506)
*Panic in Bangkok (1963) ร่วมกับ  สิงห์ มิลินทราศรัย
* นกน้อย (2507)
* ผู้พิชิตมัจจุราช  (2507) 
* Crocodile River (1964) ร่วมกับ เยาวเรศ นิศากร ,มนัส บุณยเกียรติ 
*อรัญญิก (2508) 
*ลมหวน (2508)
*ชุมทางรัก (2509) 
*นกเอี้ยง (2509) 
*ลมกรด (2509)
*แสงเทียน (2509) 
*เปลวสุริยา (2509)
*สะท้านป่า (2509)
*กู่การะเวก (2510) 
*มดแดง (2510) 
*บ้าบิ่นบินเดี่ยว (2510)
*บุหรงทอง (2510)
*อีรวง (2514)
*ตะวันตกดิน (2518)
### พิธีกร
*รายการตักเงิน
*รายนาทีทอง ช่อง 7 สี
*รายการประตูดวง ช่อง 7 สี
*รายการ*60 นาทีประเทศไทย* (2538-2540)
*รายการคุยกับผู้เฒ่า ทาง Facebook live

## เครื่องราชอิสริยาภรณ์
* 
* 

## อ้างอิง

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:ผู้ประกาศข่าวช่อง 7
หมวดหมู่:พิธีกรชาวไทย
หมวดหมู่:นักร้องชายชาวไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักร้องเพลงลูกกรุง
หมวดหมู่:บุคคลจากโรงเรียนอัสสัมชัญ
หมวดหมู่:นักจัดรายการวิทยุ
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.